CELEX: 32019D1885
Language: el
Date: 2019-11-06 00:00:00
Title: Εκτελεστική απόφαση (ΕΕ) 2019/1885 της Επιτροπής της 6ης Νοεμβρίου 2019 για τη θέσπιση κανόνων με σκοπό τον υπολογισμό, την επαλήθευση και την υποβολή στοιχείων σχετικά με την υγειονομική ταφή των αστικών αποβλήτων σύμφωνα με την οδηγία 1999/31/ΕΚ του Συμβουλίου και για την κατάργηση της απόφασης 2000/738/ΕΚ της Επιτροπής [κοινοποιηθείσα υπό τον αριθμό C(2019) 7874]

11.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 290/18
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1885 ΤΗΣ ΕΠΙΤΡΟΠΗΣ
         της 6ης Νοεμβρίου 2019
         για τη θέσπιση κανόνων με σκοπό τον υπολογισμό, την επαλήθευση και την υποβολή στοιχείων σχετικά με την υγειονομική ταφή των αστικών αποβλήτων σύμφωνα με την οδηγία 1999/31/ΕΚ του Συμβουλίου και για την κατάργηση της απόφασης 2000/738/ΕΚ της Επιτροπής
         
            [κοινοποιηθείσα υπό τον αριθμό C(2019) 7874]
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (1), και ιδίως το άρθρο 5α παράγραφος 4 και το άρθρο 15 παράγραφος 5,
         Εκτιμώντας τα ακόλουθα:
         
                     (1)
                  
                  
                     Τα κράτη μέλη πρέπει να αναφέρουν την ποσότητα των αστικών αποβλήτων που διατίθενται με υγειονομική ταφή προκειμένου να αποδείξουν ότι επιτυγχάνονται οι στόχοι που καθορίζονται στην οδηγία 1999/31/ΕΚ. Οι κανόνες για τον υπολογισμό των εν λόγω στόχων θα πρέπει να διασφαλίζουν ότι τα στοιχεία που παρέχονται από όλα τα κράτη μέλη είναι έγκυρα και συγκρίσιμα.
                  
               
                     (2)
                  
                  
                     Για να εξασφαλιστεί ότι ο υπολογισμός αντικατοπτρίζει την πραγματική έκταση της υγειονομικής ταφής, η ποσότητα των αποβλήτων που δηλώνεται ότι διατέθηκαν με υγειονομική ταφή θα πρέπει να περιλαμβάνει όλα τα αστικά απόβλητα που διατίθενται σε χώρους υγειονομικής ταφής αποβλήτων που αναφέρονται στο άρθρο 5α παράγραφος 1 στοιχεία β) και γ) της οδηγίας 1999/31/ΕΚ, χωρίς να γίνεται καμία διόρθωση ως προς την περιεκτικότητά τους σε υγρασία. Σε ορισμένες περιπτώσεις, τα επεξεργασμένα αστικά απόβλητα που γίνονται δεκτά και αποτίθενται σε χώρους υγειονομικής ταφής, όπως σταθεροποιημένα βιοαποδομήσιμα αστικά απόβλητα, συμβάλλουν στη διασφάλιση της συμμόρφωσης με τις απαιτήσεις που ορίζονται στο σημείο 5 του παραρτήματος I της οδηγίας 1999/31/ΕΚ, σχετικά με τα μέτρα για την ελαχιστοποίηση των οχλήσεων και των κινδύνων από τον χώρο ταφής. Καθώς αυτού του είδους τα αστικά απόβλητα ουσιαστικά αποτίθενται στους χώρους υγειονομικής ταφής, θα πρέπει να περιλαμβάνονται στην ποσότητα των αστικών αποβλήτων που δηλώνεται ότι διατέθηκαν με υγειονομική ταφή και να μην κατατάσσονται σε εργασίες ανάκτησης.
                  
               
                     (3)
                  
                  
                     Λόγω του ότι οι στόχοι υγειονομικής ταφής για τα αστικά απόβλητα, οι οποίοι καθορίζονται στην οδηγία 1999/31/ΕΚ, αφορούν την ίδια ροή αποβλήτων με τους στόχους ανακύκλωσης για τα αστικά απόβλητα που καθορίζονται στην οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (2), οι κανόνες υπολογισμού για τα αστικά απόβλητα που δηλώνεται ότι διατέθηκαν με υγειονομική ταφή θα πρέπει να συνάδουν με τους κανόνες υπολογισμού για την ανακύκλωση των αστικών αποβλήτων που καθορίζονται στην οδηγία 2008/98/ΕΚ και στην εκτελεστική απόφαση (ΕΕ) 2019/1004 της Επιτροπής (3).
                     Συνεπώς, σε καταστάσεις όπου τα αστικά απόβλητα αποστέλλονται από ένα κράτος μέλος σε άλλο κράτος μέλος ή σε τρίτη χώρα για ανακύκλωση ή άλλη ανάκτηση σύμφωνα με τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου (4), η ποσότητα των αποβλήτων που έχουν απομακρυνθεί στη χώρα προορισμού κατά τη διάρκεια της προκαταρκτικής επεξεργασίας, προτού τα αστικά απόβλητα να εισέλθουν στη διεργασία της ανακύκλωσης, και τα οποία στη συνέχεια διατίθενται με υγειονομική ταφή, θα πρέπει να περιλαμβάνεται στην ποσότητα των αποβλήτων που δηλώνεται ότι διατέθηκαν με υγειονομική ταφή από το κράτος μέλος στο οποίο συλλέχθηκαν τα εν λόγω αστικά απόβλητα.
                  
               
                     (4)
                  
                  
                     Σύμφωνα με το άρθρο 5α παράγραφος 1 στοιχείο γ) της οδηγίας 1999/31/ΕΚ, η ποσότητα των αστικών αποβλήτων που εισέρχεται στις εργασίες διάθεσης με αποτέφρωση με σκοπό την ακόλουθη διάθεσή τους σε χώρους υγειονομικής ταφής πρέπει να δηλώνεται ότι διατέθηκε με υγειονομική ταφή. Για να εξασφαλιστεί ότι η ποσότητα των αστικών αποβλήτων που δηλώνεται ότι διατέθηκαν με υγειονομική ταφή δεν περιλαμβάνει τα κλάσματα αστικών αποβλήτων που υποβάλλονται σε εργασίες διάθεσης με αποτέφρωση αλλά στην πραγματικότητα δεν διατίθενται σε χώρους υγειονομικής ταφής, τα υλικά που προέρχονται από αστικά απόβλητα τα οποία στη συνέχεια ανακτώνται από τα απόβλητα που προκύπτουν από τις εργασίες διάθεσης με αποτέφρωση θα πρέπει να αφαιρούνται από την εισροή στις εργασίες διάθεσης με αποτέφρωση.
                  
               
                     (5)
                  
                  
                     Το άρθρο 11α της οδηγίας 2008/98/ΕΚ προβλέπει ειδικό κανόνα όσον αφορά τον υπολογισμό της ποσότητας αστικών αποβλήτων που προετοιμάζονται για επαναχρησιμοποίηση, ο οποίος αποκλείει όλα τα απόβλητα που αφαιρούνται ως αποτέλεσμα εργασιών ελέγχου, καθαρισμού ή επισκευής με σκοπό να καταστεί δυνατή η επαναχρησιμοποίηση χωρίς περαιτέρω διαλογή ή προεπεξεργασία. Όταν τέτοιου είδους απόβλητα που απομακρύνθηκαν στη συνέχεια διατίθενται με υγειονομική ταφή, θα πρέπει να περιλαμβάνονται στην ποσότητα των αστικών αποβλήτων που δηλώνεται ότι διατέθηκαν με υγειονομική ταφή, ώστε να αποφεύγεται η περίπτωση να μην δηλώνονται ούτε ως προετοιμασμένα για επαναχρησιμοποίηση ούτε ως διατεθειμένα με υγειονομική ταφή και να εξασφαλίζεται ότι τα στοιχεία σχετικά με τα αστικά απόβλητα είναι συνεκτικά και αντικατοπτρίζουν την πραγματική έκταση της υγειονομικής ταφής.
                  
               
                     (6)
                  
                  
                     Σύμφωνα με το άρθρο 4 παράγραφος 1 της εκτελεστικής απόφασης (ΕΕ) 2019/1004, τα απόβλητα που απομακρύνονται κατά τη διάρκεια της ανακύκλωσης των αστικών βιολογικών αποβλήτων δεν πρέπει να περιλαμβάνονται στα ποσοστά ανακύκλωσης των αστικών αποβλήτων. Όταν τέτοιου είδους απόβλητα στη συνέχεια διατίθενται με υγειονομική ταφή, θα πρέπει να περιλαμβάνονται στην ποσότητα των αστικών αποβλήτων που δηλώνεται ότι διατέθηκαν με υγειονομική ταφή, ώστε να αποφεύγεται η περίπτωση να μην δηλώνονται ούτε ως ανακυκλωμένα ούτε ως διατεθειμένα υγειονομική ταφή και να εξασφαλίζεται ότι τα στοιχεία σχετικά με τα αστικά απόβλητα είναι συνεκτικά και αντικατοπτρίζουν την πραγματική έκταση της υγειονομικής ταφής.
                  
               
                     (7)
                  
                  
                     Σύμφωνα με το άρθρο 5α παράγραφος 1 στοιχείο δ) της οδηγίας 1999/31/ΕΚ, η ποσότητα των αποβλήτων που παράγεται κατά τη διάρκεια εργασιών ανακύκλωσης αστικών αποβλήτων και η οποία στη συνέχεια διατίθεται σε χώρους υγειονομικής ταφής δεν πρέπει να δηλώνεται ότι διατίθεται σε χώρους υγειονομικής ταφής. Για να εξασφαλιστεί η συνοχή με τα σημεία υπολογισμού για την ανακύκλωση των αστικών αποβλήτων που καθορίζονται στην εκτελεστική απόφαση (ΕΕ) 2019/1004, είναι αναγκαίο να διευκρινιστεί ότι τα απόβλητα που παράγονται κατά τη διάρκεια εργασιών ανακύκλωσης αναφέρονται στα απόβλητα που παράγονται κατά τη διάρκεια επανεπεξεργασίας, η οποία πραγματοποιείται ύστερα από τα εν λόγω σημεία υπολογισμού.
                  
               
                     (8)
                  
                  
                     Τα κράτη μέλη πρέπει να υποβάλλουν στοιχεία σχετικά με την εφαρμογή των παραγράφων 2, 5 και 6 του άρθρου 5 της οδηγίας 1999/31/ΕΚ με τον μορφότυπο που έχει καθοριστεί από την Επιτροπή. Τα στοιχεία πρέπει να συνοδεύονται από έκθεση ποιοτικού ελέγχου. Ο μορφότυπος αυτός θα πρέπει να διασφαλίζει ότι οι υποβαλλόμενες πληροφορίες παρέχουν επαρκή βάση για την επαλήθευση και την παρακολούθηση της επίτευξης των στόχων που ορίζονται στο άρθρο 5 παράγραφοι 2, 5 και 6 της εν λόγω οδηγίας.
                  
               
                     (9)
                  
                  
                     Για τον σκοπό της υποβολής στοιχείων σχετικά με την επίτευξη των στόχων που αφορούν την υγειονομική ταφή για τα βιοαποδομήσιμα αστικά απόβλητα, όπως ορίζεται στο άρθρο 5 παράγραφος 2 της οδηγίας 1999/31/ΕΚ, τα κράτη μέλη χρησιμοποιούν τον μορφότυπο που καθορίζεται στην απόφαση 2000/738/ΕΚ της Επιτροπής (5). Λόγω του ότι οι διατάξεις της εν λόγω απόφασης σχετικά με την υποβολή στοιχείων για την εφαρμογή της οδηγίας 1999/31/ΕΚ έχουν καταστεί παρωχημένες, η εν λόγω απόφαση θα πρέπει να καταργηθεί. Για να εξασφαλιστεί η συνέχεια, θα πρέπει να θεσπιστούν μεταβατικές διατάξεις όσον αφορά την προθεσμία για την υποβολή των στοιχείων σχετικά με την εφαρμογή του άρθρου 5 παράγραφος 2 της οδηγίας 1999/31/ΕΚ για τα έτη αναφοράς 2016 και 2017.
                  
               
                     (10)
                  
                  
                     Οι κανόνες για τον υπολογισμό, την επαλήθευση και την υποβολή στοιχείων σχετικά με την εφαρμογή του άρθρου 5 παράγραφοι 5 και 6 της οδηγίας 1999/31/ΕΚ συνδέονται στενά με τους κανόνες που καθορίζουν τους μορφότυπους για την υποβολή των εν λόγω στοιχείων και των στοιχείων που αφορούν την εφαρμογή του άρθρου 5 παράγραφος 2 της εν λόγω οδηγίας. Για να διασφαλιστεί η συνοχή μεταξύ των εν λόγω κανόνων και να διευκολυνθεί η πρόσβαση σ’ αυτούς, θα πρέπει να θεσπιστούν και οι δύο δέσμες κανόνων σε μία ενιαία απόφαση.
                  
               
                     (11)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 39 της οδηγίας 2008/98/ΕΚ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ορισμός
            Για τους σκοπούς της παρούσας απόφασης, «ποσότητα» σημαίνει η μάζα που μετράται σε τόνους.
         
         
            Άρθρο 2
            Υπολογισμός των αστικών αποβλήτων που δηλώνεται ότι διατέθηκαν με υγειονομική ταφή δυνάμει του άρθρου 5α της οδηγίας 1999/31/ΕΚ
            
               1.   Η ποσότητα των αστικών αποβλήτων που δηλώνεται ότι διατέθηκαν με υγειονομική ταφή περιλαμβάνει όλα τα αστικά απόβλητα, τα οποία αναφέρονται στο άρθρο 5α παράγραφος 1 στοιχείο β) και γ) της οδηγίας 1999/31/ΕΚ, που αποτίθενται σε χώρους υγειονομικής ταφής, συμπεριλαμβανομένης της περίπτωσης κατά την οποία η απόθεση επεξεργασμένων αστικών αποβλήτων σε χώρους υγειονομικής ταφής εξασφαλίζει τη συμμόρφωση με το σημείο 5 του παραρτήματος I της οδηγίας 1999/31/ΕΚ.
               Η ποσότητα των αστικών αποβλήτων που δηλώνεται ότι διατέθηκαν με υγειονομική ταφή δεν διορθώνεται με την αφαίρεση της περιεκτικότητάς τους σε υγρασία.
            
            
               2.   Για τον σκοπό του άρθρου 5α 1 στοιχείο β) της οδηγίας 1999/31/ΕΚ, όταν τα αστικά απόβλητα αποστέλλονται σε άλλο κράτος μέλος ή εξάγονται από την Ένωση σε τρίτη χώρα με σκοπό την ανακύκλωση ή άλλη ανάκτηση σύμφωνα με τον κανονισμό (ΕΚ) αριθ. 1013/2006, η ποσότητα των αποβλήτων που προκύπτει από τις εργασίες επεξεργασίας που πραγματοποιήθηκαν πριν από την ανακύκλωση ή άλλη ανάκτηση, και η οποία στη συνέχεια διατίθεται με υγειονομική ταφή ή εισέρχεται σε εργασίες διάθεσης με αποτέφρωση με σκοπό την ακόλουθη διάθεσή τους σε χώρους υγειονομικής ταφής στη χώρα προορισμού, περιλαμβάνεται στην ποσότητα των αστικών αποβλήτων που δηλώνεται ότι διατέθηκε με υγειονομική ταφή από το κράτος μέλος στο οποίο συλλέχθηκαν τα εν λόγω αστικά απόβλητα.
            
            
               3.   Για τον σκοπό του άρθρου 5α παράγραφος 1 στοιχείο γ) της οδηγίας 1999/31/ΕΚ, η ποσότητα των αστικών αποβλήτων που εισέρχεται σε εργασίες διάθεσης με αποτέφρωση με σκοπό την ακόλουθη διάθεσή τους σε χώρους υγειονομικής ταφής είναι η ποσότητα των αστικών αποβλήτων που εισέρχεται στις εγκαταστάσεις αποτέφρωσης οι οποίες ταξινομούνται ως D10 σύμφωνα με το παράρτημα I της οδηγίας 2008/98/ΕΚ, αφού αφαιρεθούν τα υλικά που προέρχονται από αστικά απόβλητα που στη συνέχεια ανακτώνται από απόβλητα που προκύπτουν από αυτού του είδους τις εργασίες διάθεσης με αποτέφρωση.
               Η ποσότητα των υλικών που πρέπει να αφαιρείται υπολογίζεται λαμβάνοντας υπόψη το μερίδιο των αστικών αποβλήτων σε σχέση με τα συνολικά απόβλητα που εισέρχονται στην εγκατάσταση και, όταν αυτό αρμόζει, τη σύνθεση των αποβλήτων πλην των αστικών αποβλήτων που εισέρχονται στην εγκατάσταση.
            
            
               4.   Για τον σκοπό του άρθρου 5α παράγραφος 1 στοιχείο δ) της οδηγίας 1999/31/ΕΚ, ισχύουν τα ακόλουθα:
               
                           α)
                        
                        
                           απόβλητα που προκύπτουν από εργασίες ελέγχου, καθαρισμού και επισκευής για την προετοιμασία των αστικών αποβλήτων για επαναχρησιμοποίηση, και τα οποία στη συνέχεια διατίθενται με υγειονομική ταφή περιλαμβάνονται στην ποσότητα των αστικών αποβλήτων που δηλώνεται ότι διατέθηκαν με υγειονομική ταφή. Τα κράτη μέλη μπορούν να αφαιρούν από την ποσότητα των αστικών αποβλήτων που δηλώνεται ότι διατέθηκαν με υγειονομική ταφή μέρη προϊόντων ή συστατικών προϊόντων τα οποία απομακρύνονται κατά τη διάρκεια εργασιών επισκευής με σκοπό την προετοιμασία των αστικών αποβλήτων προς επαναχρησιμοποίηση·
                        
                     
                           β)
                        
                        
                           τα υλικά που απομακρύνονται μηχανικά κατά τη διάρκεια αερόβιας ή αναερόβιας επεξεργασίας αστικών βιολογικών αποβλήτων ή ύστερα από αυτήν, και τα οποία στη συνέχεια διατίθενται με υγειονομική ταφή, περιλαμβάνονται στην ποσότητα των αστικών αποβλήτων που δηλώνεται ότι διατέθηκαν με υγειονομική ταφή·
                        
                     
                           γ)
                        
                        
                           τα απόβλητα που παράγονται κατά τη διάρκεια των εργασιών ανακύκλωσης αστικών αποβλήτων είναι απόβλητα που παράγονται κατά τη διάρκεια των εργασιών ανακύκλωσης στις οποίες υποβάλλονται τα αστικά απόβλητα ύστερα από το σημείο υπολογισμού, όπως ορίζεται στα άρθρα 3 και 4 της εκτελεστικής απόφασης (ΕΕ) 2019/1004.
                        
                     
         
         
            Άρθρο 3
            Υποβολή στοιχείων
            
               1.   Τα κράτη μέλη υποβάλλουν τα στοιχεία και την έκθεση ελέγχου ποιότητας σχετικά με την εφαρμογή του άρθρου 5 παράγραφος 2 της οδηγίας 1999/31/ΕΚ με τον μορφότυπο που καθορίζεται στο παράρτημα I.
            
            
               2.   Τα κράτη μέλη υποβάλλουν τα στοιχεία και την έκθεση ελέγχου ποιότητας σχετικά με την εφαρμογή του άρθρου 5 παράγραφοι 5 και 6 της οδηγίας 1999/31/ΕΚ με τον μορφότυπο που καθορίζεται στο παράρτημα II.
            
            
               3.   Η Επιτροπή δημοσιεύει τα στοιχεία που υποβάλλονται από τα κράτη μέλη, εκτός αν, όσον αφορά τις πληροφορίες που περιλαμβάνονται στις εκθέσεις ελέγχου ποιότητας, κράτος μέλος υποβάλει αιτιολογημένο αίτημα μη δημοσίευσης ορισμένων στοιχείων.
            
         
         
            Άρθρο 4
            Κατάργηση
            Η απόφαση 2000/738/ΕΚ καταργείται.
         
         
            Άρθρο 5
            Μεταβατική διάταξη
            Τα στοιχεία που αφορούν την εφαρμογή του άρθρου 5 παράγραφος 2 της οδηγίας 1999/31/ΕΚ για τα έτη αναφοράς 2016 και 2017 υποβάλλονται στην Επιτροπή έως τις 31 Δεκεμβρίου 2019.
         
         
            Άρθρο 6
            Αποδέκτες
            Η παρούσα απόφαση απευθύνεται στα κράτη μέλη.
         
         
            Βρυξέλλες, 6 Νοεμβρίου 2019.
            
               
                  Για την Επιτροπή
               
               Karmenu VELLA
               
                  Μέλος της Επιτροπής
               
            
         
         
            (1)  ΕΕ L 182 της 16.7.1999, σ. 1.
         
            (2)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
         
            (3)  Εκτελεστική απόφαση (ΕΕ) 2019/1004 της Επιτροπής, της 7ης Ιουνίου 2019, για τη θέσπιση κανόνων με σκοπό τον υπολογισμό, την επαλήθευση και την υποβολή στοιχείων σχετικά με τα απόβλητα σύμφωνα με την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου και για την κατάργηση της εκτελεστικής απόφασης C(2012) 2384 της Επιτροπής (ΕΕ L 163 της 20.6.2019, σ. 66).
         
            (4)  Κανονισμός (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (ΕΕ L 190 της 12.7.2006, σ. 1).
         
            (5)  Απόφαση 2000/738/ΕΚ της Επιτροπής, της 17ης Νοεμβρίου 2000, που αφορά το ερωτηματολόγιο σχετικά με τις εκθέσεις των κρατών μελών περί της εφαρμογής της οδηγίας 1999/31/ΕΚ για την υγειονομική ταφή των αποβλήτων (ΕΕ L 298 της 25.11.2000, σ. 24).
      
      
         
            ΠΑΡΑΡΤΗΜΑ I
            
               ΜΟΡΦΟΤΥΠΟΣ ΓΙΑ ΤΗΝ ΥΠΟΒΟΛΗ ΣΤΟΙΧΕΙΩΝ ΣΧΕΤΙΚΑ ΜΕ ΤΗ ΔΙΑΘΕΣΗ ΜΕ ΥΓΕΙΟΝΟΜΙΚΗ ΤΑΦΗ ΤΩΝ ΒΙΟΑΠΟΔΟΜΗΣΙΜΩΝ ΑΣΤΙΚΩΝ ΑΠΟΒΛΗΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1
            
            1.   Μορφότυπος για την υποβολή στοιχείων
            
            
                        Βιοαποδομήσιμα αστικά απόβλητα που παρήχθησαν το 1995 ή το τελευταίο έτος πριν από το 1995 για το οποίο υπάρχουν διαθέσιμα τυποποιημένα στοιχεία της Eurostat, ή το έτος που καθορίζεται στην αντίστοιχη Συνθήκη Προσχώρησης για τα κράτη μέλη που προσχώρησαν στην ΕΕ μετά την έκδοση της οδηγίας 1999/31/ΕΚ του Συμβουλίου (1)
                     
                     
                        Βιοαποδομήσιμα αστικά απόβλητα που αποτίθενται σε χώρους υγειονομικής ταφής κατά το έτος αναφοράς
                     
                  
                        Έτος
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Μορφότυπος για την έκθεση ποιοτικού ελέγχου που συνοδεύει τα στοιχεία
            
            I.   
                  Γενικές πληροφορίες
               
            
            
                     
                        1.
                     
                     
                        Κράτος μέλος:
                     
                  
                     
                        2.
                     
                     
                        Φορέας που υποβάλλει τα στοιχεία και την περιγραφή:
                     
                  
                     
                        3.
                     
                     
                        Στοιχεία αρμοδίου επικοινωνίας/στοιχεία επικοινωνίας:
                     
                  
                     
                        4.
                     
                     
                        Έτος αναφοράς:
                     
                  
                     
                        5.
                     
                     
                        Ημερομηνία παράδοσης/έκδοση:
                     
                  
                     
                        6.
                     
                     
                        Σύνδεσμος για τη δημοσίευση στοιχείων από το κράτος μέλος (αν υπάρχει):
                     
                  II.   Πληροφορίες για την υγειονομική ταφή των βιοαποδομήσιμων αστικών αποβλήτων
            
            
                     
                        1.
                     
                     
                        Περιγραφή του τρόπου με τον οποίο οργανώθηκε η συλλογή δεδομένων, καθώς και των πηγών δεδομένων και της μεθοδολογίας που χρησιμοποιήθηκε
                        
                            
                        
                     
                  
                     
                        2.
                     
                     
                        Περιγραφή των τύπων αποβλήτων που ταξινομούνται σε εθνικό επίπεδο ως βιοαποδομήσιμα αστικά απόβλητα
                        
                            
                        
                     
                  
                     
                        3.
                     
                     
                        Περιγραφή τυχόν εκτιμήσεων που χρησιμοποιούνται για την κάλυψη κενών στα στοιχεία
                        
                            
                        
                     
                  
                     
                        4.
                     
                     
                        Επεξήγηση σημαντικών διαφορών σε σχέση με τα στοιχεία του προηγούμενου έτους αναφοράς
                        
                            
                        
                     
                  
                     
                        5.
                     
                     
                        Περιγραφή των κύριων ζητημάτων που επηρεάζουν την ακρίβεια των στοιχείων
                        
                            
                        
                     
                  
               (1)  Οδηγία 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (ΕΕ L 182 της 16.7.1999, σ. 1).
         
      
      
         
            ΠΑΡΑΡΤΗΜΑ II
            
               ΜΟΡΦΟΤΥΠΟΣ ΓΙΑ ΤΗΝ ΥΠΟΒΟΛΗ ΣΤΟΙΧΕΙΩΝ ΣΧΕΤΙΚΑ ΜΕ ΤΑ ΑΣΤΙΚΑ ΑΠΟΒΛΗΤΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 2
            
            1.   Μορφότυπος για την υποβολή στοιχείων
            
            
                        Παραγωγή αστικών αποβλήτων
                        (t)
                     
                     
                        Υγειονομική ταφή(1)
                        (t)
                     
                     
                        Διάθεση με αποτέφρωση(2)
                        (t)
                     
                     
                        Ανάκτηση υλικών από απόβλητα που προκύπτουν από διάθεση με αποτέφρωση
                        (t)
                     
                  
                         
                     
                     
                         
                     
                     
                         
                     
                     
                         
                     
                  Προκειμένου να υπολογιστεί κατά πόσον έχουν επιτευχθεί οι στόχοι που καθορίζονται στο άρθρο 5 παράγραφοι 5 και 6 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (ΕΕ L 182 της 16.7.1999, σ. 1), το σύνολο των αστικών αποβλήτων που υπόκεινται σε υγειονομική ταφή και των αστικών αποβλήτων που υπόκεινται σε εργασίες διάθεσης με αποτέφρωση με σκοπό στη συνέχεια να διατεθούν με υγειονομική ταφή ύστερα από την αφαίρεση των υλικών που ανακτώνται στη συνέχεια από απόβλητα που προκύπτουν από τέτοιου είδους εργασίας διάθεσης με αποτέφρωση, διαιρείται με την ποσότητα των παραγόμενων αστικών αποβλήτων.
            2.   Μορφότυπος για την έκθεση ποιοτικού ελέγχου που συνοδεύει τα στοιχεία
            
            I.   Γενικές πληροφορίες
            
            
                     
                        1.
                     
                     
                        Κράτος μέλος:
                     
                  
                     
                        2.
                     
                     
                        Φορέας που υποβάλλει τα στοιχεία και την περιγραφή:
                     
                  
                     
                        3.
                     
                     
                        Στοιχεία αρμοδίου επικοινωνίας/στοιχεία επικοινωνίας:
                     
                  
                     
                        4.
                     
                     
                        Έτος αναφοράς:
                     
                  
                     
                        5.
                     
                     
                        Ημερομηνία παράδοσης/έκδοση:
                     
                  
                     
                        6.
                     
                     
                        Σύνδεσμος για τη δημοσίευση στοιχείων από το κράτος μέλος (αν υπάρχει):
                     
                  II.   Πληροφορίες για την υγειονομική ταφή των αστικών αποβλήτων
            
            
                     
                        1.
                     
                     
                        Περιγραφή των φορέων που συμμετέχουν στη συλλογή στοιχείων
                        
                                    Ονομασία φορέα
                                 
                                 
                                    Περιγραφή των βασικών αρμοδιοτήτων
                                 
                              
                                    
                                       Προσθέστε σειρές κατά περίπτωση
                                    
                                 
                              
                  
                     
                        2.
                     
                     
                        Περιγραφή των χρησιμοποιούμενων μεθόδων
                     
                  
                     
                        2.1.
                     
                     
                        Γενική περιγραφή της συλλογής στοιχείων σχετικά με την υγειονομική ταφή των αστικών αποβλήτων, συμπεριλαμβανομένων των πηγών των στοιχείων αυτών (διοικητικά στοιχεία· έρευνες· ηλεκτρονικό μητρώο· στοιχεία από τους φορείς διαχείρισης αποβλήτων· στοιχεία από τους δήμους)
                        
                            
                        
                     
                  
                     
                        2.2.
                     
                     
                        Περιγραφή της μεθοδολογίας που χρησιμοποιείται για τη συμπερίληψη των αποβλήτων που προκύπτουν από τις εργασίες επεξεργασίας πριν από την ανακύκλωση ή άλλη ανάκτηση των αστικών αποβλήτων και τα οποία στη συνέχεια διατίθενται με υγειονομική ταφή
                        
                            
                        
                     
                  
                     
                        2.2.1.
                     
                     
                        Περιγραφή της προσέγγισης για τη διασφάλιση της ιχνηλασιμότητας των αστικών αποβλήτων όταν υποβάλλονται σε επεξεργασία· στην προσέγγιση αυτή συμπεριλαμβάνεται η χρήση κωδικών που συνδέονται με την παραγωγή αστικών αποβλήτων [όπως εκείνα που παρατίθενται στο κεφάλαιο 20 του καταλόγου αποβλήτων που καταρτίστηκε με την απόφαση 2000/532/ΕΚ της Επιτροπής, της 3ης Μαΐου 2000 για αντικατάσταση της απόφασης 94/3/ΕΚ για τη θέσπιση καταλόγου αποβλήτων σύμφωνα με το άρθρο 1 στοιχείο α) της οδηγίας 75/442/ΕΟΚ του Συμβουλίου για τα απόβλητα και της απόφασης 94/904/ΕΚ του Συμβουλίου για την κατάρτιση καταλόγου επικίνδυνων αποβλήτων κατ’ εφαρμογή του άρθρου 1 παράγραφος 4 της οδηγίας 91/689/ΕΟΚ του Συμβουλίου για τα επικίνδυνα απόβλητα (ΕΕ L 226 της 6.9.2000, σ. 3)] και κωδικών που συνδέονται με τα απόβλητα από επεξεργασία αποβλήτων (όπως εκείνα που παρατίθενται στο κεφάλαιο 19 του καταλόγου αποβλήτων που καταρτίστηκε με την εν λόγω απόφαση)
                        
                            
                        
                     
                  
                     
                        2.3.
                     
                     
                        Περιγραφή της προσέγγισης για τη συμπερίληψη των αποβλήτων που προκύπτουν από εργασίες επεξεργασίας πριν από την ανακύκλωση ή άλλη ανάκτηση των αστικών αποβλήτων και στη συνέχεια διατίθενται με υγειονομική ταφή εκτός του κράτους μέλους
                        
                            
                        
                     
                  
                     
                        2.4.
                     
                     
                        Περιγραφή της συλλογής στοιχείων σχετικά με τα αστικά απόβλητα που εισέρχονται στις εργασίες διάθεσης με αποτέφρωση με σκοπό την ακόλουθη διάθεσή τους σε χώρους υγειονομικής ταφής· στην περιγραφή συμπεριλαμβάνεται η μεθοδολογία που χρησιμοποιείται για τον υπολογισμό των υλικών που προέρχονται από αστικά απόβλητα τα οποία ανακτώνται από τα απόβλητα που προκύπτουν από τις εργασίες διάθεσης με αποτέφρωση
                        
                            
                        
                     
                  
                     
                        2.5.
                     
                     
                        Περιγραφή τυχόν εκτιμήσεων που χρησιμοποιούνται για την κάλυψη κενών στα στοιχεία που αφορούν τα αστικά απόβλητα που διατέθηκαν με υγειονομική ταφή
                        
                            
                        
                     
                  
                     
                        2.6.
                     
                     
                        Διαφορές από τα στοιχεία του προηγούμενου έτους αναφοράς
                        Σημαντικές μεθοδολογικές αλλαγές στη μέθοδο υπολογισμού που χρησιμοποιήθηκε για το τρέχον έτος αναφοράς, εάν υπάρχουν (ιδίως αναδρομικές αναθεωρήσεις, η φύση τους και αν πρέπει να επισημανθεί μια διακοπή στη σειρά για ένα συγκεκριμένο έτος)
                        
                            
                        
                        Επεξήγηση των αιτίων των διαφορών στις ποσότητες, στις περιπτώσεις όπου τα αστικά απόβλητα που υποβάλλονται σε υγειονομική ταφή ή σε εργασίες διάθεσης με αποτέφρωση με σκοπό την ακόλουθη διάθεσή τους σε χώρους υγειονομικής ταφής εμφανίζουν αποκλίσεις μεγαλύτερες του 10 % σε σχέση με τα στοιχεία που έχουν υποβληθεί για το προηγούμενο έτος αναφοράς
                        
                            
                        
                     
                  
                     
                        3.
                     
                     
                        Ορθότητα των στοιχείων
                     
                  
                     
                        3.1.
                     
                     
                        Περιγραφή των κύριων ζητημάτων που επηρεάζουν την ακρίβεια των στοιχείων σχετικά με τη διάθεση με υγειονομική ταφή των αστικών αποβλήτων
                        
                            
                        
                     
                  
                     
                        3.2.
                     
                     
                        Περιγραφή του πεδίου εφαρμογής και της εγκυρότητας των ερευνών για τη συλλογή στοιχείων σχετικά με τη διάθεση με υγειονομική ταφή των αστικών αποβλήτων
                        
                            
                        
                     
                  
                     
                        4.
                     
                     
                        Εμπιστευτικός χαρακτήρας
                        Αιτιολόγηση της μη δημοσίευσης συγκεκριμένων τμημάτων της παρούσας έκθεσης, όταν αυτό ζητηθεί.
                        
                            
                        
                     
                  
                     
                        5.
                     
                     
                        Κύριοι εθνικοί ιστότοποι, έγγραφα αναφοράς και δημοσιεύσεις
                        
                            
                        
                     
                  
               (1)   Η παρούσα στήλη δεν περιλαμβάνει τα απόβλητα που εισέρχονται στις εργασίες διάθεσης με αποτέφρωση με σκοπό στη συνέχεια να διατεθούν με υγειονομική ταφή.
            
               (2)   Η διάθεση με αποτέφρωση αναφέρεται στις εργασίες που πραγματοποιούνται από εγκαταστάσεις που ταξινομούνται ως D10 στο παράρτημα I της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).